வதந்தி

வதந்தி வேதா. இலங்காதிலகம் வெடித்துப் பறக்கும் இலவம் பஞ்சு.! துடித்துப் பறக்கும் வதந்திப் பஞ்சு.! படித்துக் கேட்டு வெடிக்கும் நெஞ்சு.! அடிக்கும் கோபம் தடுத்தும் மிஞ்சும்.! நாகாக்காததால் எழும் வார்த்தைப் பந்தி.! சோகாக்குமிப் பெரும் சோலிச் சந்தி.! ஆதாரமின்றிச் செவியோடு பரவும் கெந்தி.! சேதாரமாக்கும் பலர் வாழ்வைக் கொந்தி.! வசந்தத்திற்கு இது ஒரு நந்தி.! வதந்தி பூதமெனத் தரும் பயப்பிராந்தி.! இதம் தராதிது ஒரு வகைக் கிரந்தி.! இது நூலற்ற பட்டம், வலைபின்னும் சிலந்தி.! ஆற்றாமையால் புரண்டு விழும் வாந்தி.! ஆத்திரத்திலும் சிறகு விரிக்கும் முந்தி.! அச்சுக்கூடமற்ற அதிவேகப் பத்திரிகைச் செய்தி.! அமைதி நெஞ்சை அசைக்காது வதந்தி.! ! - பா ஆக்கம் வேதா. இலங்காதிலகம்.! ஓகுஸ் டென்மார்க்